b'\n_START_ARTICLE_\nSkiFree\n_START_SECTION_\nHist\xc3\xb2ria\n_START_PARAGRAPH_\nPirih, que llavors treballava com a programador de Microsoft, va crear SkiFree en llenguatge C al seu ordinador personal per entretenir-se i per aprendre; el creador afirma que havia decidit d\'aprendre a programar en Windows (concretament la versi\xc3\xb3 3.0 i va comen\xc3\xa7ar creant un programa d\'esqu\xc3\xad; el joc eventualment va cridar l\'atenci\xc3\xb3 de l\'equip de programaci\xc3\xb3 del Microsoft Entertainment Pack (ell diu que estava jugant amb el joc en hores de treball) el qual va decidir d\'afegir-lo. Pirih va decidir anomenar-lo WinSki per\xc3\xb2 els encarregats del m\xc3\xa0rqueting van decidir que l\'anomen\xc3\xa9s SkiFree (ell comenta que no hi estava d\'acord, Microsoft va llicenciar-lo sota la seva marca i li va pagar amb 100 accions de MSFT)._NEWLINE_SkiFree va ser pensat per un equip amb processador 386 i targeta gr\xc3\xa0fica VGA degut a les limitacions t\xc3\xa8cniques que en aquella \xc3\xa8poca hi havia. L\'\xc3\xbaltima versi\xc3\xb3 de 16 bit va ser la 1.03, que va ser compilada l\'abril del 2005._NEWLINE_El 1993 va iniciar-se la versi\xc3\xb3 2 del joc, que tindria unes lleis f\xc3\xadsiques m\xc3\xa9s reals, opci\xc3\xb3 multijugador, joc en xarxa, contrincants dirigits per l\'AI i so. Ja tenia feta la meitat de totes aquestes novetats per\xc3\xb2 en el tema de les lleis f\xc3\xadsiques va ser tan estricte al punt que el joc era "injugable". Al mateix temps, va perdre el codi font del joc original, i a sobre va dirigir la seva atenci\xc3\xb3 a altres programes, amb el qual la versi\xc3\xb3 1.0 va quedar-se fins a l\'abril del 2005._NEWLINE_La nova versi\xc3\xb3 1.03 suporta mode real de 32 bit, amb el qual pot iniciar-se en equips amb Windows XP; t\xc3\xa9 un baix consum de CPU (d\'1% en comptes del 100%). El mateix any, per\xc3\xb2 en octubre, present\xc3\xa0 la versi\xc3\xb3 1.04, que resolia alguns errors gr\xc3\xa0fics.\n_START_SECTION_\nL\'abominable home de les neus\n_START_PARAGRAPH_\nUn cop el jugador ha completat la seva cursa, el joc no s\'acaba de cop i volta; \xc3\xa9s m\xc3\xa9s, el jugador segueix esquiant fins que es troba amb un "abominable home de les neus", que el persegueix i intenta menjar-se a l\'esquiador. A partir d\'aquest punt, l\'esquiador pot seguir esquiant llevat que el monstre l\'enxampi._NEWLINE_Aquest apareix a la marca 2.000 m i persegueix al jugador costa avall. Passats 20-30 m, un altre monstre s\'uneix en la persecuci\xc3\xb3 per\xc3\xb2 direcci\xc3\xb3 amunt; un tra\xc3\xa7at angul\xc3\xb3s en mode "r\xc3\xa0pid" evita a ambos, per\xc3\xb2 despr\xc3\xa9s la dist\xc3\xa0ncia comen\xc3\xa7a a comptar de -2000 m. El joc fa bucles a si mateix, i qualsevol qui esquii fora de la pista atreu al monstre; si el jugador torna al "marc invisible", el monstre es para. \xc3\x89s possible d\'escapar del Monstre de les neus recorrent uns altres 2.000m del punt a on inicia la persecuci\xc3\xb3 el monstre, creant un bucle i iniciant des del principi._NEWLINE_Un altre monstre de la neu apareix quan el jugador travessa 125 m direcci\xc3\xb3 avall des de l\'inici o 500 m de l\'esquerra o dreta.'